|  |
| --- |
| *Projektas* |
| Pagėgių savivaldybės taryba**sprendimas****dėl pagėgių savivaldybės 2021 metų biudžeto vykdymo atAskaitų rinkinio patvirtinimo** |
| 2022 m. rugpjūčio 17 d. Nr. T1-161Pagėgiai |

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, Lietuvos Respublikos biudžeto sandaros įstatymo 35 straipsnio 4 dalimi ir 36 straipsnio 3 dalimi, atsižvelgdama į Pagėgių savivaldybės kontrolieriaus 2022 m. liepos 14 d. išvadą Nr. K3-AI3 „Dėl Pagėgių savivaldybės 2021 metų konsoliduotųjų biudžeto vykdymo ataskaitų rinkinio“, Pagėgių savivaldybės taryba n u s p r e n d ž i a:

 1. Patvirtinti Pagėgių savivaldybės 2021 metų biudžeto vykdymo ataskaitų rinkinį:

 1.1. Pagėgių savivaldybės 2021 metų biudžeto pajamų ir išlaidų plano vykdymo ataskaitą

(1 priedas);

 1.2. Pagėgių savivaldybės 2021 metų biudžeto išlaidų sąmatos vykdymo ataskaitą

(2 priedas).

 2. Sprendimą paskelbti Teisės aktų registre ir Pagėgių savivaldybės interneto svetainėje [www.pagegiai.lt](http://www.pagegiai.lt).

 Šis sprendimas gali būti skundžiamas Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo ar įteikimo suinteresuotiems asmenims dienos.

SUDERINTA:

Administracijos direktorė Dalija Irena Einikienė

Dokumentų valdymo ir teisės skyriaus vyriausioji specialistė

(kalbos ir archyvo tvarkytoja) Laimutė Mickevičienė

Parengė Rūta Fridrikienė,

Finansų skyriaus vedėja

Pagėgių savivaldybės tarybos veiklos reglamento

2 priedas

**SPRENDIMO PROJEKTO „DĖL 2021 METŲ PAGĖGIŲ SAVIVALDYBĖS BIUDŽETO VYKDYMO ATASKAITŲ RINKINIO PATVIRTINIMO“**

**AIŠKINAMASIS RAŠTAS**

2022-08-17

1. ***Parengto projekto tikslai ir uždaviniai:*** *Teikiamo projekto tikslas – 2021 metų savivaldybės biudžeto pajamų ir išlaidų plano vykdymo ataskaitų patvirtinimas. Biudžeto lėšų panaudojimas įstatymų priskirtoms funkcijoms ir savivaldybėms įstatymų perduotoms valstybės funkcijoms atlikti pagal patvirtintas programas.*
2. ***Kaip šiuo metu yra sureguliuoti projekte aptarti klausimai:*** *Savivaldybės biudžeto vykdymo ataskaita sudaryta pagal savivaldybės biudžeto asignavimų valdytojų pateiktas biudžeto išlaidų sąmatų vykdymo ataskaitas ir pateikta Lietuvos Respublikos finansų ministerijai.*
3. ***Kokių teigiamų rezultatų laukiama:***
4. ***Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** *Neigiamų pasekmių nenumatoma****.***
5. ***Kokius galiojančius aktus (tarybos, mero, savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą.*** *Priėmus sprendimą nereikės keisti jokių galiojančių aktų.*
6. ***Jeigu priimtam sprendimui reikės kito tarybos sprendimo, mero potvarkio ar administracijos direktoriaus įsakymo, kas ir kada juos turėtų parengti.***
7. ***Ar reikalinga atlikti sprendimo projekto antikorupcinį vertinimą:*** *Taip****.***
8. ***Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi).***
9. ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** *Gauta Savivaldybės kontrolieriaus išvada ,,Dėl Pagėgių savivaldybės 2021 metų konsoliduotųjų biudžeto vykdymo ataskaitų rinkinio“.*
10. ***Projekto rengėjas ar rengėjų grupė .*** *Finansų skyriaus vedėja Rūta Fridrikienė****.***
11. ***Kiti, rengėjo nuomone, reikalingi pagrindimai ir paaiškinimai.***

2021 metų Pagėgių savivaldybės patikslintas biudžeto pajamų planas – 14594,2 tūkst. eurų, finansinių įsipareigojimų prisiėmimo pajamos – 499,5 tūkst. eurų. Pajamų įvykdymas – 14893,7 tūkst. eurų, finansinių įsipareigojimų prisiėmimo pajamos − 499,4 tūkst. eurų. 2021 metų biudžeto asignavimai patvirtinti su laisvu apyvartinių lėšų likučiu – 496,1 tūkst. eurų. Panaudota asignavimų valdytojų kreditiniams įsiskolinimams dengti – 474,1 tūkst. eurų, iš jų liko nepanaudotos 22,0 tūkst. eurų žemės realizavimo pajamos. 2021 metų biudžeto visų pajamų planas be paskolų įvykdytas 102,1 proc. Dotacijos –7282,7 tūkst. eurų sudaro gautų pajamų dalį – 48,9 procentus viso biudžeto: tai lėšos valstybinėms funkcijoms atlikti – 1621,0 tūkst. eurų, mokymo ugdymo lėšos – 2183,7 tūkst. eurų, kita tikslinė dotacija – 39,4 tūkst. eurų perduotoms iš apskričių įstaigoms išlaikyti, kitos dotacijos einamiesiems tikslams − 603,9 tūkst. eurų, iš jų: kelių priežiūros programos lėšos – 117,5 tūkst. eurų, mokinių ugdymo reikmėms skirtos lėšos – 108,7 tūkst. eurų, išlaidų kompensavimui dėl pandemijos − 32,7 tūkst. eurų, socialinių darbuotojų darbo užmokesčiui didinti bei sveikatos įstaigose patirtoms išlaidoms skiepams kompensuoti – 76,8 tūkst. eurų, 2020 metų savivaldybių biudžetų negautoms prognozuojamoms pajamoms kompensuoti − 195,6 tūkst. eurų, kultūros darbuotojų darbo užmokesčiui didinti – 7,0 tūkst. eurų, vaiko dienos centro išlaikymui – 59,9 tūkst. eurų, bendruomenių veiklai skatinti – 5,7 tūkst. eurų; patvirtintos savivaldybės biudžete dotacijos iš Europos Sąjungos, kitos tarptautinės finansinės paramos ir bendrojo finansavimo lėšų einamiesiems tikslams – 121,1 tūkst. eurų, patvirtinta biudžete kompensacinių lėšų Europos Sąjungos finansinės paramos gauta už praėjusius 2020 metus – 341,8 tūkst. eurų.

Kitų tikslinių dotacijų turtui įsigyti numatytiems projektams finansuoti buvo gauta 632,6 tūkst. eurų, iš jų: lėšos kelių priežiūros programai finansuoti – 616,9 tūkst. eurų, dotacijos (subsidijos) gautos investiciniams projektams finansuoti – 3,4 tūkst. eurų, viešajai bibliotekai dokumentams įsigyti − 12,3 tūkst. eurų, patvirtintos savivaldybės biudžete dotacijos iš Europos Sąjungos, kitos tarptautinės finansinės paramos ir bendrojo finansavimo lėšų turtui įsigyti – 1623,2 tūkst. eurų, patvirtinta biudžete kompensacinių lėšų Europos Sąjungos finansinės paramos gauta už praėjusius 2020 metus – 106,9 tūkst. eurų.

 Į valstybės biudžetą 2021 metų gruodžio mėn. buvo grąžinta nepanaudotų lėšų 6,9 tūkst. eurų specialiosios tikslinės dotacijos, iš jų: LR Socialinės ir darbo ministerijos socialinių paslaugų priežiūros departamentui „Socialinėms išmokoms ir kompensacijoms skaičiuoti ir mokėti“ − 0,2 tūkst. eurų (nepanaudotos lėšos paramai mirties atveju), „Socialinėms paslaugoms finansuoti“ – 0,1 tūkst. eurų, „Socialinei paramai mokiniams“ – 3,8 tūkst. eurų, „Jaunimo teisių apsaugai“ – 0,1 tūkst. eurų, LR Sveikatos ministerijai (neveiksnių asmenų būklės peržiūrėjimui užtikrinti) – 0,2 tūkst. eurų, LR švietimo, mokslo ir sporto ministerijai (neformaliojo vaikų švietimo) – 1,6 tūkst. eurų, LR Žemės ūkio ministerijai (savivaldybei priskirtos valstybinės žemės turto valdymo funkcijai atlikti) − 0,9 tūkst. eurų.

 2021 metų Pagėgių savivaldybės patikslintas biudžeto išlaidų planas – 15589,8 tūkst. eurų, įvykdytas − 15419,6 tūkst. eurų, tame tarpe ilgalaikių paskolų – 499,4 tūkst. eurų.

 Didžiausia išlaidų dalis 23,7 procentai tenka ekonomikai (iš jų dotacijos iš Europos Sąjungos, kitos tarptautinės finansinės paramos ir bendrojo finansavimo lėšos sudaro 11,1 procentų), 23,4 procentai tenka švietimui, socialinei apsaugai – 19,9 procentų visų išlaidų, bendrosioms valstybės paslaugoms tenka – 21,4 procentų visų išlaidų.

 Piniginių lėšų likutis 2021 m. gruodžio 31 d. su užbaigiamosiomis apyvartomis sudaro 469,6 tūkst. eurų, iš jų kasos apyvartos lėšas sudaro: aplinkos apsaugos programos lėšų likutis – 32,5 tūkst. eurų, materialiojo turto ir žemės realizavimo pajamų likutis – 72,7 tūkst. eurų, vietinės rinkliavos už atliekų sutvarkymą likutis – 1,0 tūkst. eurų, kitos apyvartos lėšos – 363,4 tūkst. eurų. AB Ūkio banke likę užšalusių biudžeto lėšų – 322,1 tūkst. eurų, iš jų iždo sąskaitose likę užšalę lėšų – 275,8 tūkst. eurų, administracijos sąskaitose – 46,3 tūkst. eurų.

 Mokėtinų sumų likutis 2021 m. gruodžio 31 d. − 2993,4 tūkst. eurų: tame tarpe 369,0 tūkst. eurų − darbo užmokestis ir socialinio draudimo įmokos, prekių ir paslaugų pirkimui − 163,4 tūkst. eurų, socialinių išmokų mokėjimui – 56,2 tūkst. eurų. Negrąžintų ilgalaikių paskolų likutis – 2292,8 tūkst. eurų, Pagėgių savivaldybės Socialinių paslaugų centro įsiskolinimo likutis Turto bankui – 112,0 tūkst. eurų.

Finansų skyriaus vedėja Rūta Fridrikienė